open-index/open-wikipedia-markdown huggingface dataset:
Jean Delacour

**Jean Théodore DELACOUR** (26-an de septembro 1890 - 5-an de novembro 1985) estis usona ornitologo de franca origino. Li estis fama por ne nur malkovri sed ankaŭ bredi kelkaj el la plej maloftaj birdoj en la mondo. Unu el la birdoj kiujn li malkovris estis la Imperia fazano, poste rezultita hibrido inter la Vjetnama fazano kaj la Arĝenta fazano.

Delacour estis naskiĝinta en Parizo en riĉa familio kaj kreskis ĉe la familibieno en Pikardio kie li iĝis interesita pri Birdobredado kaj establis privatan bestoĝardenon. Li ĉeestis bonajn lernejojn kaj atingis doktorecon en biologio de la Université Lille Nord de France (Universitato Liljo-Nordo de Francio). Li deĵoris en la franca armeo dum la Unua Mondmilito, milito kiu detruis la familibienon, same kiel mortigis lian nuran pluvivan fraton. Movante al Biendomo Clères en Normandio, li kreis duan bestoĝardenon, poste donacante ĝin al la Nacia Muzeo de Natura Historio en 1967. Li iris al multaj sciencaj ekspedicioj al Hindoĉinio, precipe Vjetnamio, same kiel al Venezuelo, la Gujanoj kaj Madagaskaro.

Dum la Dua Mondmilito Delacour vivis en Usono, laborante kiel teknika konsultisto pri la Bronx Zoo same kiel pri birda sistematiko ĉe la Usona Muzeo de Naturhistorio. En 1952 li iĝis direktoro de la *Los Angeles County Museum of History* (Los-Anĝelesa Distriktmuzeo de Historio Scienco kaj Arto), demisiante en 1960. Poste li disigis sian tempon laŭsezone, pasis someron ĉe sia biendomo ĉe Clères en Francio, kaj travintradon en Usono, plejparte en Los-Anĝeleso.

## Bibliografio 
Same kiel multaj artikoloj en la ornitologa literaturo, kelkaj libroj verkitaj aŭ kunaŭtoritaj de Delacour estas la jenaj:
* 1931 - ''Les Oiseaux de L'Indochine Française* (4 vol)
* 1945 - *Birds of the Philippines* (kun Ernst Mayr)
* 1947 - *Birds of Malaysia*
* 1951 - *The Pheasants of the World*
* 1951-64 - *The Waterfowl of the World* (4 vol)
* 1959 - *Wild Pigeons and Doves*
* 1966 - *The Living Air: The Memoirs of an Ornithologist* (membiografio)
* 1973 - *Curassows and Related Birds* (kun Dean Amadon)

## Referencoj 
* Mayr, Ernst. (1986). In Memoriam: Jean (Theodore) Delacour. *Auk'' **103**: 603-605.

## Eksteraj ligiloj 
* Nekrologo el Ernst Mayr 

Kategorio:Usonaj ornitologoj
Kategorio:Francaj ornitologoj
Kategorio:Bestoĝardenoj
Ĝima

eta|200ra|tradicia preĝeja konstruaĵo, kia ĝi tipas ankaŭ por la teritorio de Ĝima
**Ĝima** – itale *Gimma*, ankaŭ anglalingve latinliterigata *Jimma* aŭ hispanlingve *Jima*, amhare ጅማ - estas urbo de Etiopio. Laŭ la stato de la censo de oktobro 1994 ĝi havis 88 867 loĝantojn, kaj laŭ takso de la nacia statistika agentejo en julio 2006 havis 159 009 (ne kalkuliĝas la antaŭurba zono). Laŭ la informoj de la nacia statistika agentejo  kaj la vikipedia listo pri grandaj urboj de Afriko temas pri unu el sume 11 etiopiaj urbegoj de pli ol 100&nbsp;000 loĝantoj. Ĝima nun apartenas al la etiopia regiono Oromio, sed historie estis la ĉefurbo de la historia regiono Kaffa, kiu inter la jaroj 1400 kaj 1897 estis sendependa reĝlando.

## Notoj 
Kategorio:Urboj de Etiopio
MKP Pogoń Siedlce

**MKP Pogoń Siedlce** estas pola klubo de piedpilko kun sidejo en Siedlce, ludanta nuntempe en ligo II, en la grupo orienta.

## Ŝanĝoj de nomo
KS Ognisko ⇒ Kolejarz ⇒ MZKS Pogoń Start ⇒ MKS Pogoń ⇒ MKP Pogoń

## La plej grandaj sukcesoj
* 1/4 finalo de Pokalo Pollando (1987/88)
* 1/8 finalo de Pokalo Pollando (2000/01)
* 4a loko en Ĉampionado de Pollando u19 (1988)

## Famaj ludantoj
* Artur Boruc
* Konrad Gołoś
* Jacek Kiełb

Kategorio:Polaj futbalteamoj
Kategorio:Futbalteamoj fonditaj en 1944
Kaffa

**Kaffa** aŭ **Kafa** () estas historia regiono kaj de 1942 ĝis 1987 estis administra provinco de Etiopio. La historia regiono havas areon de 54 600 kvadrataj kilometroj kaj havas proksimume 2,5 milionojn da loĝantoj. Regiona centro estas la urbo Ĝima. Administre intertempe Kaffa estis parto de la etiopia regiono Oromio, sed ekde 2021 ĝi apartenas al nova longnoma administra unuo, nomata *Regiono de la sudokcidentaj etiopaj popoloj* ().

## Geografio 
La areo estas plejparte montara kaj situas parte pli ol 3 500 metrojn super la marnivelo. Oriente ĝi limiĝas per la rivero *Omo*. La klimato mildas, kaj regas abunda tropika flaŭro.

## Historio
Ĉirkaŭ la jaro 1400 la regiono iĝis sendependa reĝlando. En 1897 ĝi konkeriĝis fare de la armeo de la etiopia imperiestro Meneliko la 2-a. La unua konata urbo, *Ŝada*, fondiĝis ĉirkaŭ la jaro 1500. En septembro 2021, la popolo de Kaffa okazigas referendumon por krei novan regionon, la 11-an de Etiopio, nomatan Sudokcidento kaj konsistantan el Kaffa kaj kvin aliaj proksimaj administraj regionoj.

## Ekonomio 
Kaffa estas la origina hejmregiono de la kafarbo, kiu en la lokaj montaraj tropikaj arbaroj sovaĝe kreskas en vasta gamo da variaĵoj. Ĉiuj plantoj de la biologia genro *caffea arabica* tutmonde devenas de la lokaj kafarboj.

La produktado de kafo dumlonge estis la ĉefa enspezofonto de la loka loĝantaro, sed pro la tutmonde falantaj prezoj pri kafo en la lastaj jardekoj de la 20-a jarcento pli kaj pli kultiviĝis aliaj produktoj. La kreo de novaj agrikulturaj areoj el antaŭe arbaraj areoj forte damaĝas la ekologian strukturon de la regiono. La regionaj arbaroj reduktiĝis al nur 3 procentaĵoj de la origina arbaraj areoj, nur inter la jaroj 1980 kaj 2010 malaperis 60 procentaĵoj de la arbaroj en la regiono. Ekde pluraj jaroj ekzistas ekologia projekto, kiu financiĝas per rikolto de kafo el sovaĝaj kafarboj kaj per sia agado klopodas konservi la lastajn sovaĝajn arbarojn: intertempe 30 kooperativoj donas enspezojn al pli ol 40 000 loĝantoj.

Kategorio:Regionoj de Etiopio
Naomie Harris

**Naomie Melanie Harris** (6-an de septembro 1976 en Londono) estas usona aktorino kun jamaika deveno.

## Biografio 
Harris studis en Pembroke College en Cambridge. Poste ŝi plustudis en Bristol Old Vic Theatre School aktoradon. Post kelkaj roletoj, Harris atingis trarompon en 2002 en la horora filmo *28 Days Later*. Ŝi ludis en 2004 kun Salma Hayek kaj Pierce Brosnan en la fripona komedio *After the Sunset*.

## Filmografio (elekto) 
* 2001: *Crust*
* 2002: *Trial & Retribution V* (televida filmo)
* 2002: *White Teeth* (televida filmo)
* 2002: *28 Days Later*
* 2002: *The Project* (televida filmo)
* 2002: *Anansi*
* 2004: *After the Sunset*
* 2004: *Trauma*
* 2005: *A Cock and Bull Story*
* 2006: ''Pirates of the Caribbean: Dead Man's Chest *
* 2006: *Miami Vice*
* 2007: *Pirates of the Caribbean: At World's End*
* 2008: *August*
* 2008: *Street Kings*
* 2009: *Ninja Assassin*
* 2010: *The First Grader*
* 2012: *Skyfall''

## Eksteraj ligiloj 
* 
* 
* 
* 

Kategorio:Naskiĝintoj la 6-an de septembro
Kategorio:Britaj aktoroj
Kategorio:Britaj televidaktoroj
Kategorio:Britaj videoludaj aktoroj
Kategorio:Britaj infanaj aktoroj
Kategorio:Umikinoj de James Bond
Ruĝokula anaso

La **Ruĝokula anaso** (*Netta erythrophthalma*) estas birdospecio de la familio de Anasedoj.

## Subspecioj 
Estas du subspecioj, la Sudamerika ruĝokula anaso ***N. e. erythrophthalma*** (Wied-Neuwied, 1833) kaj la Afrika ruĝokula anaso ***N. e. brunnea*** (Eyton, 1838).

La ** Sudamerika ruĝokula anaso** havas fragmentatajn teritoriojn kaj troviĝas el Kolombio, Venezuelo, Brazilo, Ekvadoro, Peruo, Bolivio kaj Argentino al Ĉilio. Tie ĝi loĝas en ampleksa vario de neprofundaj fluantakvaj akvejoj kun submergita vegetaĵaro, el malaltaj teroj ĝis 3,700 metroj.

La **Afrika ruĝokula anaso** loĝas el Kablando al la altaj teroj de Etiopio en akvejoj kun aŭ sen mergeca vegetaĵaro. Oni supozas, ke ili estis ege migrantaj en pasinteco sed konstruado de nombraj farmaj akvorezervejoj ŝajne permesas ilin pli sedentan vivostilon. Ili atingas plej altajn koncentrojn en la centraj altebenaĵoj de Afriko kaj en la sudokcidenta vintra pluvregiono.

## Aspekto 
Ili estas 48 al 51 cm longaj. Temas pri specio kun klara seksa duformismo.

La masklo estas pli blugriza al nigreca, dum la ino estas pli malhelbruna. Ambaŭ seksoj havas bluechelgrizan bekon kun nigra pintomakuleto. La masklo havas ĝeneralan malhelan bluecgrizan plumaron pli malhela ĉe kapo preskaŭ nigreca kun iom da malhelbruna nuanco ĉe la nukareo kaj violeca ĉe kolo kaj kun tre rimarkindaj kontrastaj brilruĝaj irisoj kiuj nomigas la specion kaj en la komuna nomo kaj en la latina scienca nomo kie *erythrophthalma* estas kunmetaĵo de du radikoj el greka nome “erizros” (ruĝa) kaj “ofzalmos” (ojo). Ankaŭ la flugiloj estas iom malhelbrunaj dum dorso pli blueca. La brusto estas nigreca. La kruroj estas blugrizaj al nigrecaj.

La ino estas ĝenerale bruna, pli malhelbruna ĉe dorso kaj helbruna ĉeflanke. En la malhelbruna kapo kontrastas blanke ringo el bridoj, tra la gorĝo kaj gorĝoflankoj al orelareo kaj postokulo. Ankaŭ la iriso estas malhelbruna kaj ne ruĝa. Junuloj estas similaj al inoj, sed ne tiom markatas la blankaj vizaĝaj markoj.

## Kutimaro 
Tiu birdo estas sociema kaj gregema. Ĝi estis vidata en grupoj de ĝis 5,000 almenaŭ unufoje, sed tre ofte en anasaroj de centoj da birdoj. Ili preferas nesalajn akvejojn kaj evitas grandajn riverojn aŭ neklarajn akvojn. En Venezuelo ili vivas en rizkampoj.

Ili manĝas prefere frumatene kaj vespernokte. Ili manĝas ĉefe plantomaterialon per plaŭdado en surfaco aŭ plonĝante iomete, sed ankaŭ skarabojn, helikojn, formikojn, hemipterojn kaj krustulojn.

La nesto estas konstruita el vegetala materio inter junkejoj, kareksejoj kaj kanejoj; ĝi havas diametron de 17,5 al 28 cm kaj estas de 10 al 23&nbsp;cm profunda. Eventuale ili uzas ankaŭ malnovajn formikejojn aŭ abandonitajn nestojn de aliaj akvobirdoj. La ino demetas 6 al 15 ovojn blankecajn al helbrunecajn. La kovadon faras nur la ino, dum 23 al 26 tagoj, dum kio la parligo malfortiĝas. 

## Referencoj 
* 
* 
* 

Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Afriko
Kategorio:Birdoj de Ameriko
Moskeo de la Omajadoj

eta|775px|center|Korto de la Moskeo de la Omajadoj.

eta|Moskeo de la Omajadoj.
La **Moskeo de la Omajadoj** () aŭ **Granda Moskeo de Damasko** estas la plej grava moskeo de Damasko, la ĉefurbo de Sirio, kaj unu el la plej antikvaj kaj grandaj el la mondo. Ĝi estas konsiderata kiel la kvara plej sankta loko de Islamo.

Ĝi situas en la malnova urboparto de Damasko. Post la araba konkero, la moskeo estis konstruita de la omajada kalifo Ŭalido la 1-a en la jaro 705, post dek jaroj da konstruado, sur la bizanca katedralo dediĉita al Johano la Baptisto ekde la epoko de la romia imperiestro Konstantino la 1-a. Ĝi havas kapelon kie, laŭ la tradicio, troviĝas la kapo de sankta Johano la Baptisto (*Jahja*), konsiderata kiel profeto kaj en kristanismo kaj en islamo. Ĉi tiu konstruaĵo ankaŭ estis konstruita sur antaŭa romia templo dediĉita al Jupiter Damascenus, originale la siria dio Hadado, kaj modelo de la templo de la Suno de (Palmira Imperio).

La moskeo ankaŭ estas grava por la ŝijaistoj, ĉar en ĝi troviĝas la kapo de Ĥusejn, nepo de Mahomedo. Ĝi ankaŭ famas pro la gastigado de la maŭzoleo de la sultano Saladino, kiu situas en malgranda ĝardeno apud la norda muro de la moskeo.

La moskeo havas mezurojn de 157 x 97 m. Laŭ ĝia formo ĝi similas al romkatolika baziliko kaj estas unu el la eksterordinaraj ekzemplo de la antikva islama arkitekturo, uzante la ŝtonon kiel konstrumaterialon. Ĝi havas kvar pordojn, kupolon kaj tri minaretojn, ĉi lastaj konstruitaj pli malfrue el malsama stilo.

## Referencoj 
## Eksteraj ligiloj 
Kategorio:Moskeoj en Sirio
Kategorio:Moskeoj
Kategorio:Sanktaj lokoj de Islamo
Kategorio:Maŭzoleoj
Kategorio:Damasko
Kategorio:Omajada kaliflando
Islama Kulturcentro kaj Moskeo de Madrido

La **Islama Kulturcentro kaj Moskeo de Omar de Madrido** (Hispanio) estas konstruaĵo situanta en la numero 4 de la Strato Salvador de Madariaga, en la Kvartalo San Pascual (distrikto Linia Urbo). Ĝia okcidenta fasado vizaĝas al la M-30, pro kio ĝi estas populare konata kiel ***Moskeo de la M-30***.

Nuntempe ĝi estas la unua Plejgranda Moskeo de la ĉefurbo Madrido, post la moskeo de la Madrida Islama Komunumo, la Centra Moskeo de Madrido.

En 1976, 18 muzulmanaj landoj kun diplomatiaj reprezentantoj en Hispanio subskribis interkonsenton por konstrui moskeon en Madrido. Tamen, la projekto ne estis tuŝata dum 11 jaroj, ĝis kiam la reĝo Fahd de Sauda Arabio financis la konstruadon (2.000 milionoj da tiamaj pesetoj). Post kvin jaroj da laborado, la 21-an de septembro 1992, la sauda monarko kaj la hispana reĝo inaŭguris ĝin.

La ejo entute havas 12.000 kvadratajn metrojn distribuitaj en ses etaĝoj. Ĝi havas krom la moskeo, lernejon, bibliotekon (kun arabaj, hispanaj, anglaj kaj francaj fondusoj), du ekspozicieojn, muzeon, aŭditorion, gimnastikejon, la loĝejojn de la imamo kaj de la centro, restoracion kaj kafejon. La fasado estas el blanka marmoro, kaj la interno estas inspirita en la Alhambro de Granado.

## Eksteraj ligiloj 
* Oficiala retpaĝo de la Islama Centro

Kategorio:Moskeoj en Hispanio
Kategorio:Religiaj konstruaĵoj en Madrido
A Kiom

**A Kiom** estas vilaĝo en sudorienta Laoso, proksime de la limo al Vjetnamio. Ĝi situas en distrikto Kaleum en Provinco Sekong.

Kategorio:Provinco Sekong
4034 Viŝnuo

**4034 Viŝnuo** estas tre malgranda apolona asteroido malkovrita la  de la usona astronomino Eleanor Francis Helin elde la Observatorio de la Monto Palomar, apud San-Diego (Kalifornio, Usono).

## Nomo 
Ĝi ricevis la nomon de la hinduisma diaĵo Viŝnuo.

Ĝi estas asteroido de spektra klaso O, simila al 3628 Božněmcová, la asteroido kies spektro plej kongruas kun tiu de la ordinaraj ĥondritaj meteorŝtonoj L6 kaj LL6. La ĥondritoj L kaj LL entenas malpli da metalo, sed pli da fera oksido en la silikatoj.

## Terrenkonta objekto
Ĝia discentra orbito trairas tiujn de Tero, Marso kaj Venuso.

Kvankam ĝia orbito alproksimas tiun de Tero al 2,871 milionoj da km, ĝia orbita periodo de iom pli ol unu jaro malhelpas ĝin proksimiĝi al Tero por la nuna momento:
* La  ĝi pasis al 0,1475 AU (22,059 milionoj da km) de Tero.
* La  ĝi pasos al 0,1408 AU (21,059 milionoj da km) de nia planedo.

Ĝi pli proksimiĝas al Venuso: la  ĝi pasis al 0,0336 AU (5,025 milionoj da km) de Venuso.

## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1986
4035 Testoro

**4035 Testoro** estas mezgranda malhela troja asteroido.

## Malkovro 
Ĝi estis malkovrita la  de la japanaj astronomoj Kenzo Suzuki kaj Takeŝi Urata elde la "*Stacio Oi*" de la Nacia Observatorio de Japanio, nemalproksime de Tojota.

## Nomo 
En la Helena mitologio, Testoro estis nepo de Apolono kaj patro de la divenisto Kalĥaso.

## Orbito 
Ĝi estas troja asteroido de Jupitero, de la tiel nomata Greka Tendaro, tie estas, orbitanta proksime de la punkto de Lagrange L4 de la sistemo Suno-Jupitero.

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de Takeŝi Urata
Kategorio:Malkovrita de Kenzo Suzuki
Kategorio:Astronomiaj objektoj malkovritaj en 1986
Moskeo de la Ŝaho

eta|250ra|maldekstra|300ra|

La **moskeo de la Ŝaho** () estas moskeo situanta en Isfahano en Irano, kaj estis konstruita por la suverenulo de la safavidoj, la ŝaho Abaso la Granda, inter 1612 kaj 1630. La Moskeo de la Ŝaho troviĝas en la sudo de la placo Naghŝ-i Jahan.

La moskeo estis konstruita dum la periodo de la safavida dinastio kaj estas ekzemplo de la islama arkitekturo de Irano, konsiderata kiel majstra verko de la persa arkitekturo.

Kategorio:Moskeoj en Irano
Kategorio:Islamo en Irano
Kategorio:Konstruaĵoj en Irano
Kategorio:Isfahano
Moskeo Putra

eta|La moskeo Putra.
La **Moskeo Putra** (malaje *Masjid Putra*), estas la ĉefa moskeo de Putrajaya, la administra ĉefurbo de Malajzio.

Ĝia konstruado ekiĝis en 1997 kaj finiĝis du jarojn poste. Ĝi troviĝas proksime de la oficejoj de la Unua Ministro kaj la artefarita lago de Putrajaya. La minareto havas 116 metrojn lone kaj en la interno de la moskeo povas eniri eĉ 15.000 kredantoj.

Kategorio:Moskeoj en Malajzio
Kategorio:20-a jarcento en Malajzio
Kategorio:Konstruaĵoj finitaj en 1999
Kathleen Quinlan

**Kathleen QUINLAN** (19-an de novembro 1954 en Pasadena, Kalifornio) estas usona aktorino.

Quinlan plenkreskis en Mill Valley, Kalifornio, ŝia unua filma debuto okazis en 1973 en filmo de George Lucas, en American Graffiti. Ŝi ludis poste en pli ol 60 filmoj, interalie en *I Never Promised You a Rose Garden* kaj *The Doors*. Ŝi estis nomumita en 1996 pro ŝia ludo en *Apollo 13* por oskarpremio kiel *Plej bona epizodistino*.

Ŝi geedziĝis kun Bruce Abbott en 1994, kun kiu ŝi havas filon, Tyler (1990).

## Filmografio (elektoj) 
* 1973: American Graffiti
* 1977: *I Never Promised You a Rose Garden*
* 1977: ''Airport '77*
* 1988: *Sunset*
* 1988: *Clara's Heart*
* 1990: *Bodily Harm*
* 1991: *The Doors*
* 1995: *Apollo 13*
* 1997: *Breakdown*
* 1997: *Lawn Dogs*
* 1997: *Zeus & Roxanne*
* 1997: *Event Horizon*
* 1998: *A Civil Action*
* 1998: *My Giant*
* 2003: *The Battle of Shaker Heights*
* 2004: *The Riverman*
* 2004: *The Dead Will Tell*
* 2006: *The Hills Have Eyes*
* 2007: *Breach*
* 2008: *Made of Honor*
* 2008-09: *Prison Break* (7 epizodoj)
* 2009: *The River Why*
* 2011: *Cinema Verite''

Kategorio:Usonaj aktoroj
Sangoma

eta|Sangoma
La **sangoma** estas tradicia sanigulo en la Zulua kulturo. Ili aplikas aŭguradon kaj tradiciajn kuracilojn. La nomo signifas *tamburulon*.

Kategorio:Alternativa medicino
Kategorio:Dudafriko
Netta

***Netta*** devenas el antikva greka νῆσσα por "anaso". estas genro de merganasoj.

## Priskribo 
Malkiel aliaj merganasoj, la specioj de *Netta* estas malpretaj plonĝi, kaj manĝas ĉefe plie kiel plaŭdanasoj.

Tiuj estas gregemaj anasoj, ĉefe troviĝantaj en fluantakvaj akvejoj. Ili estas fortaj flugantoj; ties larĝaj, senpintaj flugiloj postulas pli rapidajn flugilfrapadojn ol tiuj de multaj anasoj kaj ili ekflugas post ioma malfacilo.

Ili ne piediras surtere tiom bone kiom la plaŭdanasoj ĉar ties kruroj tendencas esti lokigitaj pli malantaŭen en siaj korpoj por helpi elpeli ilin subakve.

La probable formortinta Rozkapa anaso, iam listita kiel *Rhodonessa caryophyllacea*, ĵus estis ekkonsiderata per filogenetika analiszo pli proksime rilata al la Ruĝkapa anaso  (Livezey, 1998), tiele ke ĝi estis translokigita al la sama genro, kiel *Netta caryophyllacea*. Tamen, tio estis pridisputata pro nombraj kaj markataj pekuliaraĵoj de tiu specio (Collar *et al.*, 2001)

## Specioj 
*Genro *Netta* (provizore inklude *Rhodonessa*)
**Rozkapa anaso *Rhodonessa caryophyllacea* ; probable formortinta (1945?)
**Ruĝkapa anaso *Netta rufina*
**Ruĝokula anaso *Netta erythrophthalma*
**Rozbeka anaso *Netta peposaca*

## Bildaro 
 
Image:Red-crested-pochard.JPG|Masklo de Ruĝkapa anaso 
Image:Female Red-crested Pochard 800.jpg|Ino de Ruĝkapa anaso 
Image:Rosy-billed Pochard (Netta peposaca) RWD.jpg| Masklo de Rozbeka anaso
Image:Netta erythrophthalma Germany01.jpg|Ino de Ruĝokula anaso 

## Referencoj 
* Collar, N. J.; Andreev, A. V.; Chan, S.; Crosby, M. J.; Subramanya, S. & Tobias, J. A. (editors) (2001): Pink-headed Duck. *In*:*Threatened Birds of Asia: The BirdLife International Red Data Book*, p.&nbsp;489-501. BirdLife International. ISBN 0-946888-44-2 HTML plena teksto 
* Livezey, B. C. (1998): A phylogenetic analysis of modern pochards (Anatidae: Aythini). *Auk* **113**: 74–93. PDF plena teksto 

## Eksteraj ligiloj 
Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko
Kategorio:Birdoj de Eŭropo
Terry Kinney

**Terry KINNEY** (29-an de januaro 1954 en Lincoln, Illinois) estas usona aktoro.

## Biografio 
Kinney studis en la Illinois State University. En tiu tempo, li fondis kun amiko Gary Sinise en 1973 en Chicago la *Steppenwolf Theater*.

La unua fila rolo de Kinney estis kun Jennifer Connelly en komedio *Seven Minutes in Heaven* en 1985. En la trilero *No Mercy* (1986) ludis li kun Richard Gere kaj Kim Basinger, en la filma dramo *Miles from Home* (1988) ludis li denove kun Richard Gere. En 1997 ĝis 2003, aktorludis li en la televida serio *Oz* la rolon *Tim McManus*.

Kinney geedziĝis kun aktorinoj Kathryn Erbe kaj Elizabeth Perkins. Li havas tri infanojn.

## Filmaro (elekto) 
* 1985: *Seven Minutes in Heaven*
* 1986: *No Mercy*
* 1987: *A Walk on the Moon*
* 1987-1989: *thirtysomething* televida serio
* 1988: *Miles from Home*
* 1991: *Queens Logic*
* 1992: *The last of the Mohicans*
* 1993: *Body Snatchers*
* 1993: *The Firm*
* 1995: *Devil in a Blue Dress*
* 1996: *Fly Away Home*
* 1996: *Sleepers*
* 1996: *White Lies*
* 1997: *George Wallace*
* 1997-2003: *Oz* (televida serio)
* 1999: *Oxygen*
* 2000: *The House of Mirth*
* 2001: *Save the Last Dance*
* 2002: *The Laramie Project*
* 2005: *The Game of Their Lives*
* 2007: *Turn the River*
* 2009: The Mentalist

Kategorio:Usonaj aktoroj
Moskeo de Ibn Tulun

[eta|maldekstra|220px|Minareto de la Moskeo de Ibn Tulun, nome la plej granda ĝis nun restanta konstruaĵo el la [Tulunidoj|Tulunida periodo.]]
La **Moskeo de Ahmad ibn Ţūlūn** (arabe مسجد أحمد بن طولون) troviĝas en Kairo (Egiptio). Ĝi estas la moskeo plej antikva de la urbo kiu daŭre konservas la originan formon, kaj ankaŭ ĝi estas la plej granda de Kairo, en ties areo Malnova Kairo. La moskeo de Ibn Tulun estis konstruita en la 9-a jarcento. Ĝi ricevis grandan orientan influon pro la abundeco de arkoj kaj kupoloj.

Ahmad ibn Ţūlūn, reganto de Egipto inter 868–884 ordonis la konstruadon de tiu moskeo. Laŭ la historiisto al-Maqrizi la konstruado ekiĝis en 876.

Kategorio:Moskeoj en Egiptio
Kategorio:Kairo
Maŭzoleo de Hazrat Ali

La **Maŭzoleo de Hazrat Ali** (مقام علی), ankaŭ konata kiel **Blua Moskeo** (**م**سجد کبود), estas moskeo en Mazar-i Ŝarif (مزار شريف) kaj la plej grava pilgrimejo en Afganio.  

Ĝi estas unu el la famaj tomboj de Ali. Ĝi donas nomon al la urbo kie ĝi situas, Mazar-i Ŝarif (t.e "Tombo de la Ekzaltito"). 

Ĝi estas la ĉefa simbolo kaj vizitkarto de Mazar-i-Sharif kaj la provinco Balĥo. Laŭ iuj fontoj, ĝi estas unu el la supozeblaj tombolokoj de la kvara justa kalifo Ali, la bofilo kaj kuzo de la profeto Mohamedo. 

Laŭ ŝijaa islamo, Ali estis entombigita de siaj du filoj, Hasan kaj Husejn en kaŝita loko poste diskonigata de la nepo, filo de Husejn kaj Imamo, Ja'far as-Sadiq - sed ili diris ke la tombo estis  la Moskeo Imamo Ali en Najaf, Irako. La identigo de la templo kun Ali estas verŝajne mito por certigi, ke la tombo estas protektata kaj honorata de la islama komunumo. 
centra|eta|600x600ra|Blua moskeo en Mazar-i Ŝarif

Dank'al regulaj restaŭradoj, la Blua Moskeo estas unu el la plej bone konservitaj antikvaj monumentoj en Afganio kaj unu el la plej belaj en la mondo.

Plejparto de la arta ornamado de la moskeo estas verko de modernaj restaŭristoj. Konservanta ornamado el pli frua periodo estas marmora plato kun la vortoj "Ali, la Leono de Dio"  .

La Blua Moskeo estas la centro de la tuta socia kaj religia vivo en la urbo. Multaj pilgrimantoj ĉiujare festas Noruzon ĉe la loko.

La islama sanktejo ankaŭ estas prezentita sur la monbileto de 1.000 afganioj eldonita inter 2002 kaj 2014.
centra|eta|600x600ra|Blua Moskeo en la norda afgana urbo en 2012
Pro tertremo de magnitudo 6.3 kiu  frapis la urbon Mazar-i-Ŝarif la 3-an de novembro 2025, la minareto de la strukturo estis parte difektita kaj formiĝis fendetoj en la muroj. La tertremo ankaŭ mortigis almenaŭ 27 homojn. La ministerio pri kulturo tuj promesis "taksi kaj ripari la difekton". 

## Bildgalerio 

Dosiero:Men praying in Afghanistan.jpg|Homoj kiuj preĝas antaŭ la moskeo
Dosiero:Shrine of Hazrat Ali.jpg|Unu de la enirejoj al la maŭzoleo de Hazrat Ali
Dosiero:Nowruz in northern Afghanistan-2011 (cropped).jpg|La Blua Moskeo de malproksime (2011) dum la novjara festo Noruzo.
Dosiero:Ya Ali Jan - panoramio.jpg|Kupolo de la Blua Moskeo
Dosiero:Inside the Shrine of Hazrat Ali in 2010.jpg|Interno de la kupolo de la Blua Moskeo
Dosiero:Clock tower in Rovzeh sharif برج ساعت روضه حضرت علی - panoramio.jpg|Persstila horloĝturo de la Blua Moskeo

## Referencoj 
## Vidu ankaŭ 
Blua Moskeo (Erevano)

Blua Moskeo (Istanbulo)
Rozbeka anaso

La **Rozbeka anaso**, alternative nomata **Rozbekulo** (*Netta peposaca*) estas anaso kun distinga ruĝa beko ĉe maskloj kaj ardezkolora beko ĉe inoj. Kvankam klasita kiel membro de la grupo de merganasoj, tiu specio manĝas plie kiel plaŭdanaso. Ĝi estis foje lokigita en la monospecifa genro *Metopiana*. Ĝi tendencas hibridiĝi kun *Netta rufina* kaj aliaj merganasoj en ornamecaj naturbirdaj kolektoj. Ĝi estas monotipa, tio estas, ĝi ne havas subspeciojn.

## Aspekto 
eta|maldekstra|250ra|Masklo
La specia nomo *peposaca* devenas el gvarania vorto por "rimarkindaj flugiloj", aluda al la larĝa blanka zonostrio kiu estas videbla nur kiam ĝi havas malfermajn flugilojn. Temas pri specio kun seksa duformismo.

La masklo havas buntan bekon kun gamo de helroza al brilruĝa ĉe bazo kie estas ŝvelega sfereca karunklo ĉe la bazo de supra makzelo; krome estas tre kontrasta nigra pinto. La kapo kaj kolo estas nigrecaj kun purpuraj brilnuancoj kaj en kapo kontrastas ankaŭ tre brilruĝaj irisoj. La dorso estas malhelgriza al nigreca, sed vidate de proksime temas pri tre fajna nigra strieco sur helgriza al blankeca koloro; en suba dorso estas malhelverdaj brilnuancoj. La flankoj estas helgrizaj, sed ankaŭ temas pri tre fajna nigra strieco sur blankeca koloro. La suba vosto estas blanka. La kruroj estas oranĝecaj.

## Distribuado 
La Rozbeka anaso estas endemia de Sudameriko. Ĝi troviĝas en orienta centra Argentino ĝis Río Negro, centra Ĉilio el Atakamo al Valdivio, Paragvajo, Urugvajo kaj suda Brazilo. La populacio de suda Argentino migras norden dum la aŭstrala vintro, kaj atingas ĝis Brazilo kaj suda Bolivio. Ĝi estas vaganto al la Falklandoj.

## Referencoj 
Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Ameriko
Roszków

**Roszków** estas pluraj vilaĝoj en Pollando

*Roszków (distrikto Racibórz) - vilaĝo situanta en distrikto Racibórz en komunumo Krzyżanowice en Silezia Provinco
*Roszków (distrikto Jarocin) - vilaĝo situanta en distrikto Jarocin en komunumo Jarocin en Grandpollanda Provinco
Moskeo Imamo Ali

La **Sankta Maŭzoleo de Ali** (arabe: حرم الإمام علي‎), ankaŭ konata kiel **Moskeo de Ali**, estas moskeo situanta en la urbo Najaf, Irako, kaj estas la tria plej sankta loko por pli ol ducent milionoj de la ŝijaa branĉo de Islamo. ‘Alī ibn Abī Tālib, la kuzo de Mohamedo, la kvara kalifo por la sunaistoj, la unua imamo (en ŝiajismo) estis enterigita ĉi tie. Laŭ ĉi lasta grupo, apud la restaĵoj de Ali troviĝas ankaŭ tiuj de Adamo kaj Noa.

La maŭzoleo-moskeo estis konstruita de la irana reganto de la bujida dinastio 'Adud al-Dawla en 977 sur la tombo de Ali. Post ĝia detruado pro fajro, la moskeo estis rekonstruita de la selĝuko Malik Ŝaho la 1-a en 1086, kaj rekonstruita poste de la safavida Ŝaho Ismail la 1-a iom post  1500.

Ĉar en ĝi supozeble troviĝas la mortaj restaĵoj de la dua plej grava islamano, la moskeo de Ali estas konsiderata de la ŝijaistoj kiel la tria plej sankta loko de la islama mondo kaj por ili Najaf estas la tria sankta loko post Mekko kaj Medino en Sauda Arabio.

Kategorio:Moskeoj en Irako
László Bíró (inventisto)

**László BÍRÓ,** aŭ **László József BÍRÓ** [lAslO jOĵef bIrO], hungare **Bíró László József** estis hungara-argentina inventisto.

eta|220px|Memortabulo pri László Bíró en Budapeŝto
eta|La reklamo de globkrajono (nomata *birome*) en la argentina gazeto „Leoplán”, 1945
Li naskiĝis, kiel **Schweiger László József**, la  en Budapeŝto, en Terézváros. Li mortis la  en Bonaero.

## Biografio 
En 1905 la juda familio prenis novan nomon *Bíró*. Li laboris, kiel ĵurnalisto, sed li okupiĝis ankaŭ pri pentrado. En la gazeta eldonejo li studis la presadon kaj en 1938 li patentis dufoje la globkrajonon. En la sama jaro li elektis la eklezion luteranan. Fine pro la kontraŭjuda etoso li migris al Argentino, kie li denove okupiĝis pri la globkrajono. En 1943 li denove faris patenton. Ekde 1945 oni jam aĉetis la globkrajonon, kies nomo estis *Eterpen*. Tamen tiu skribilo tutmonde disvastiĝis, kiel **Biropen**.

La britaj bombardaj flugmaŝinoj jam en 1944 profitis la inventon, ĉar ĝi estis uzebla dum flugadoj en la grandaj altecoj. Firmao *Parker* produktis la globkrajonon ekde 1957.

## Fontoj 
* Hungara Vikipedio

Kategorio:Hungaraj inventistoj
Kategorio:Budapeŝtanoj
Kategorio:Hungardevenaj argentinanoj
Jenő Ormándy

**Jenő ORMÁNDY,** aŭ **Eugene Ormándy** hungare **Ormándy Jenő** estis hungara kaj usona violonisto, koncertmajstro kaj dirigento.
eta|250px|Ormándy dirigentas
Li naskiĝis kiel **Blau-Ormándy Jenő** la 18-an de novembro 1899 en Budapeŝto. Li mortis la 12-an de marto 1985 en Philadelphia.

## Biografio 
Jenő Ormándy devenis el juda familio. Li jam frue ludis violonon, kiel talentulo. Li frekventis Muzikakademion en Budapeŝto ĝis 1914. Post 3 jaroj li havis postenon, kiel profesoro. Post la 1-a mondmilito li migris al Usono kaj li dirigentis en Novjorko kaj Minneapolis. En Philadelphia li laboris kune kun Leopold Stokowski. En 1945 li prezentis muzikaĵon de Béla Bartók kaj Zoltán Kodály. Resume li rolis en sennombraj muzikdiskoj. En Usono li ricevis diversajn premiojn.

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj violonistoj
Kategorio:Hungaraj dirigentoj
Kategorio:Hungaraj koncertmajstroj
Kategorio:Hungardevenaj usonanoj
Kategorio:Hungaraj judoj
Nowa Wioska

Noea Wioska estas nomo por 8 lokoj en Pollando: 
*Nowa Wioska (distrikto Góra) - vilaĝo en distrikto Góra
*Nowa Wioska (distrikto Bydgoszcz)- vilaĝo en distrikto Bydgoszcz
*Nowa Wioska (distrikto Krosno Odrzańskie) - vilaĝo en distrikto Krosno Odrzańskie
*Nowa Wioska (distrikto Świebodzin) - vilaĝo en distrikto Świebodzin
*Nowa Wioska (distrikto Kwidzyn) - domaro en distrikto Kwidzyn
*Nowa Wioska (distrikto Będzin) - vilaĝo en distrikto Będzin
*Nowa Wioska (distrikto Racibórz) - vilaĝo en distrikto Racibórz
*Nowa Wioska (distrikto Koło) - vilaĝo en distrikto Koło
Bolesław

**Bolesław** estas persona pola nomo kaj nomo por pluraj vilaĝoj en Pollando:

* Bolesław (distrikto Dąbrowa Tarnowska) - vilaĝo en distrikto Dąbrowa Tarnowska
* Bolesław (distrikto Olkusz) - vilaĝo en distrikto Olkusz
* Bolesław (distrikto Racibórz) - vilaĝo en distrikto Racibórz 

Formo en Esperanto estas Boleslao.
Ismail la 1-a

**Ismail la 1-a**, en la persa: شاه اسماعیل, (n. en Ardabilo, en la provinco Ardabil, la 17-an de julio 1487 - m. la 23-an de majo 1524 en Irano), estis reunuiganto de Irano en 1509 kaj estis ties ŝaho inter la jaroj 1501 kaj 1524 kaj estis fondinto de la Safavida Imperio. Ismail estas kultata kiel spirita gvidanto fare de la alevoj, kaj li ludis gravan rolon en la disvolviĝo de la dekduimamismo, branĉo de ŝijaismo kiu samtempe estas branĉo de Islamo.

Ismail estis fruktodona poeto sub la kromnomo Ĥatai, kiu multe kontribuis al la literatura evoluo de la azera lingvo.

Kategorio:Persaj reĝoj
Kategorio:Safavidoj
Kategorio:Azeraj nobeloj
Moskeo Id Kah

La **Moskeo Id Kah** (ujgure: Héytgah Meschit, ĉine 艾提尕尔 (el la persa: عیدگاه Eidgāh, t.e. *Loko de la Festoj*) estas moskeo situanta en Kashgar, Ŝinĝango, en la okcidento de la Ĉina Popola Respubliko. La Moskeo Id Kah estas la plej granda en Ĉinio: ĝi ĉiutage gastigas ĉirkaŭ 10,000 kredantojn kaj povas samtempe akcepti interne ĝis 20,000 personoj.

La moskeon konstruigis Saqsiz Mirza en 1442, pluiginte malnovajn strukturojn de la jaro 996. Ĝi kovras 16,800 kvadratajn metrojn.

## Referencoj 
Kategorio:Moskeoj en Ĉinio
Kategorio:Islamo en Ĉinio
Kategorio:Ŝinĝango
Moskeo de Ŝjiano

La **Granda Moskeo de Ŝjiano** estas la plej granda kaj plej bone konservita el la unuaj moskeoj de Ĉinio. La moskeo situas en Ŝiano, ĉefurbo de la provinco Ŝenŝjio (陕西, pinjine *Shǎnxī*), kaj ĝi staras kiel simbolo de la malfermiteco de la dinastio Tang al la eksterlandaj komunumoj.

eta|maldekstre|
La moskeo kovras areon de ĉ. 12,000 m². Memortabulo de la Minga dinastio datigas ĝin en la jaro 742. Ĝi estis konstruita sub la imperio de la Tangoj, kaj en la dezajno miksiĝas elementoj de la ĉina kaj la arab-islama tradicioj. Kvankam la konstruaĵo precipe konsistigas unusolan grandan halon, fakte temas pri pluraj pavilonoj.

Kategorio:Moskeoj en Ĉinio
Kategorio:Ŝenŝjio
4036 Whitehouse

'*4036 *Whitehouse''''' estas asteroido de la asteroida zono.

## Malkovro 
Ĝi estis malkovrita la  de la belga astronomo Henri Debehogne elde la Observatorio La Silla, en Ĉilio.

## Nomo 
Ĝi estis nomita en honoro de la brita scienca ĵurnalisto kaj verkisto David Whitehouse.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1987
Luterana preĝejo (Brașov)

**Luterana preĝejo,** vaste konata, kiel **nigra preĝejo** (germane: *Schwarze Kirche*, rumane: *Biserica Neagră*), estas la plej granda preĝejo de Rumanio, en urbo Brașov, en la ĉefplaco. Ĝi estas la plej orienta gotika konstruaĵo en Eŭropo.

## Historio 
La tataroj detruis la unuan katolikan preĝejon en 1241. La pli nova, dediĉita al Sankta Maria estis konstruita inter 1383-1477. En 1542 la luteranoj transprenis la preĝejon kaj tie okazis la unua germanlingva meso en Transilvanio. En 1689 la armeo de Habsburgoj bruldetruis la preĝejon, sekve pro la fulgo ĝi estis nomumita nigra preĝejo, spite tion, ke baldaŭe oni forigis la fulgon. Inter 1710—1714 interne oni konstruis galeriojn precipe por la malriĉaj homoj. En 1738 tertremo kaŭzis difektojn. Inter 1762-1772 oni riparis ĝin kaj la samo okazis inter 1969-1999. La orgeno muzikas ekde 1839. La nova ĉefaltaro estas videbla ekde 1865.

## Konstruaĵo 
La preĝejo havas 3 navojn. La skulptaĵoj estis faritaj pri Johano Baptisto, Sankta Mikaelo, apostolo Sankta Jakobo, Sankta Nikolao, Sankta Luko, Sankta Paŭlo, Jesuo, Sankta Petro kaj Sankta Maria. Sub la turo ekspozicio prezentas historion de la preĝejo. En la interna parto ankaŭ 119 malnovaj tapiŝoj ornamas la preĝejon.

## Fontoj 
* Hungara Vikipedio

Dosiero:BisericaNeagradinPtaSfatului.jpg|La luterana nigra preĝejo
Dosiero:BisericaNeagra.jpg|La ornama enirejo
Dosiero:Kronstadt,_Sic_transit_gloria_mundi_2.jpeg|La tura horloĝo

Kategorio:Kristanaj preĝejoj en Rumanio
Brașov
Kategorio:Religiaj konstruaĵoj finitaj en 1470-1479
Kategorio:Aperis en 1476
Colombier NE

**Colombier** estis ĝis fino de decembro 2012 svisa komunumo en la distrikto Boudry en Kantono Neŭŝatelo. Ĝi havis 5592 loĝantojn je la 31-a de decembro 2010. Kun efiko de la 1-a de januaro 2013 ĝi estis kunigita kun la komunumoj Auvernier kaj Bôle al la nova komunumo Milvignes.

## Geografio 
Colombier situas ĉe la norda bordo de la Lago de Neŭŝatelo, proksimume 5 kilometrojn sudokcidente de la kantonĉefurbo Neŭŝatelo. La komunumo konsistas el la vilaĝo Colombier ĉe la lagobordo kaj la vilaĝetoj Cottendart (sur alteco de 570 m s.m.) kaj Le Villaret (sur alteco de 600 m s.m.) ambaŭ ĉe la suda deklivo de Ĵuraso.

La teritorio de la iama komunumo etendiĝas sur areo de 4,52 km², de kiuj 20% estas kovritaj de arbaro, 41% servas por agrikulturo kaj 38% por setlado.

## Iamaj najbaraj komunumoj 
La iama komunumo Colombier limis ĝis decembro 2012 en nordo al Corcelles-Cormondrèche, en oriento al Auvernier, en sudoriento al la Lago de Neŭŝatelo, en sudo al Boudry, en okcidento al Bôle, kaj en nordokcidento al Rochefort.

## Trafiko 
Tra Colombier pasas la kantona ĉefvojo n-ro 5 kaj la svisa aŭtovojo A5, al kiu ĝi disponas pri propra alveturejo. Colombier disponas pri stacidomo ĉe la trajnlinio de Svisaj Federaciaj Fervojoj de Bielo al Laŭzano. La komunumo estas ankaŭ servata de la neŭŝatela tramlinio n-ro 5 de Neŭŝatelo al Boudry.

## Historio 
La unua dokumenta mencio de Colombier datiĝas el la jaro 1228 kiel *Columbier*.

Sub la hodiaŭa kastelo de Colombier estis trovitaj la restaĵoj de unu el la plej grandaj romiaj vilaoj en Svislando. La unua dokumenta mencio de Colombier datiĝas el la jaro 1228 kiel *Columbier*. La kastelo de Colombier estis dum mezepoko la sidejo de la Senjorujo de Colombier. En la jaro 1534 la grafo de Neŭŝatelo akiris la senjorujon. Ĝis 1832 Colombier estis la sidejo de neŭŝatela majorejo.

En 2012 la kastelo de Colombier gastigas militan muzeon kaj lertigejon por soldatoj kaj policistoj.

Pere de la kunigo de Auvernier, Bôle kaj Colombier al la nova komunumo Milvignes la loko kun efiko de la 1-a de januaron 2013 ĉesis ekzisti kiel memstara komunumo.

### La fervojkatastrofo de la 22-a de marto 1871 
La 22-an de maro 1871 en Colombier armea ekstratrajno, kiu transportis internitajn soldatojn de la franca Bourbakiarmeo, koliziis kun ŝarĝotrajno ŝarĝita de karbo. Mortis 22 homoj kaj vundiĝis 72. Ankoraŭ hodiaŭ monumento memorigas tiun katastrofon, kiu estis unu el la plej gravaj fervojakcidentoj en Svislando.

## Vidu ankaŭ 
* Aliaj lokoj kun la nomo Colombier
* Colombier NE (stacidomo)
* Colombier NE Allées Littorail (stacidomo)
* Colombier NE Les Chézards (stacidomo)
* Colombier NE Littorail (stacidomo)
* Tramtransporto en Neŭŝatelo

## Notoj kaj referencoj 
## Eksteraj ligiloj 
* Oficiala retejo de la komunumo Colombier 

* retejo de la kastelo 

## Bildoj 

Dosiero:Colombier Domaine de Vaudijon 20110831 1843 HDR.jpg|Senjora bieno de Vaudijo en Colombier
Dosiero:Colombier Manoir Le Pontet 20110831 1833.jpg|Le Pontet
Mena Suvari

eta|Mena Suvari
**Mena SUVARI** (plennome *Mena Alexandra Suvari*) (13-an de februaro 1979 en Newport, Rhode Island) estas usona aktorino kun greka-estona deveno.

En aĝo de 12 jaroj, ŝi laboris kiel fotomodelo, inter aliaj por *Oscar de la Renta*, kaj havis etajn rolojn en reklamfilmoj. Kiel aktorino, ŝi estas konata pro siaj roloj en la filmo *American Beauty* (1999) kaj *American Pie*.

Ŝi geedziĝis en 2000 kun germana *Robert Brinkmann*, ili divorcis en 2005. Ŝi geedziĝis kun Simone Sestito en 2010, ili divorcis en 2012. Ŝia tria edzo estas *Michael Hope* ekde oktobro 2018.

## Filmaro 
* 1995–1996: *Boy Meets World*, televida serio
* 1996: *Minor Adjustments*, televida serio
* 1996: *ER*, televida serio
* 1996–1997: *High Incident*, televida serio
* 1997: *Nowhere*
* 1997: *Snide and Prejudice*
* 1997: *Kiss the Girls*
* 1997: *Chicago Hope*, televida serio
* 1998: *Slums of Beverly Hills*
* 1999: *Atomic Train* (televida filmo)
* 1999: *Carrie 2*
* 1999: *American Beauty*
* 2000: *American Virgin*
* 1999: *American Pie*
* 2000: *Loser*
* 2001: *American Pie 2*
* 2001: *Sugar & Spice*
* 2001: *The Musketeer*
* 2002: *Sonny*
* 2002: *Spun*
* 2004: *Trauma*
* 2004: *Six Feet Under* (televida serio) kiel Edie (7 epizodoj)
* 2005: *Beauty Shop*
* 2005: *Standing Still*
* 2005: *Rumor Has It...*
* 2005: *Domino*
* 2005: *Edmond*
* 2006: *Orpheus*
* 2006: *Factory Girl*
* 2006: *The Dog Problem*
* 2006: *Caffeine*
* 2007: *Stuck*
* 2007: *Final Fantasy VII: Advent Children* (voĉo de Aerith Gainsborough)
* 2007: *Brooklyn Rules*
* 2008: *The Mysteries of Pittsburgh*
* 2008: *Day of the Dead*
* 2008: *Sex and Lies in Sin City*
* 2008: *The Garden of Eden*
* 2011: *You May Not Kiss the Bride*

## Eksteraj ligiloj 
* 
* 
* 
* 
* 

Kategorio:Usonaj aktoroj
4037 Ikeya

'*4037 *Ikeya''''' estas asteroido de la asteroida zono.

## Malkovro 
Ĝi estis malkovrita la  de la japanaj astronomoj Kenzo Suzuki kaj Takeŝi Urata elde Tojota, en gubernio Aiĉi. 

## Nomo 
Ĝia nomo honoras la japanan amatoran astronomon Kaoru Ikeya.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Malkovrita de Kenzo Suzuki
Kategorio:Astronomiaj objektoj malkovritaj en 1987
Mengistu Haile Mariam

[eta|140px|maldekstre|Mengistu Haile Mariam en [1986 gaste en la 11-a partia kongreso de la SED, la ŝtata partio de totalisma GDR]]
**Mengistu Haile Mariam** (amhare መንግስቱ ኃይለ ማርያም; naskiĝis en 1937 en Adis-Abebo, Etiopio) inter la jaroj 1977 kaj 1991 estis la ŝtatestro de Etiopio. Li direktis la transiron de la ŝtata reĝimo de monarkio al socialismo. Pro la parte perforte premaj kaj internacie forte kritikataj agoj de la de li gvidata registaro li estas konsiderata diktatoro.

En majo 1991, pro alproksimiĝanta ofensivo de Etiopa Popol-Revolucia Demokratia Fronto, demisiis kaj fuĝis al Zimbabvo, kie ricevis azilon. Postaj regopovoj de Etiopio senrezulte strebis al lia revenigo. Akuzita pri genocido en januare 2007. La 26-an de majo 2008 li estis kontumace kondamnita al ĝismorta malliberigo, kune kun 17 kunlaborantoj kondamnita al mortpuno.

Kategorio:Prezidantoj de Etiopio
Kategorio:Naskiĝintoj la 21-an de majo
Teatro de la Rusia Armeo

**Centra Akademia Teatro de la Rusia Armeo** ( *Центральный академический театр Российской армии*) aperis la 6-an de februaro 1930 kiel trupo de geaktoroj prezentinta siajn spektaklojn ĉefe por militistoj de la Ruĝa Armeo. Ĝi estas la unua profesia drama teatro apartenanta al Defenda Ministerio de Rusio.

La grandioza duhala teatrejo enforme de la kvinpinta stelo (ĝi estas simbolo de la Rusia Armeo) estis konstruita en 1940 laŭ projekto de arkitektoj *Karo Alabjan* kaj *Bazilo Simbircev* en Komunumo placo (nun Suvorov placo) de Moskvo. Ĝia la Granda halo havas 1500 sidlokojn kaj plej vastan scenejon en Eŭropo. La Malgrandan halon povas samtempe viziti 450 spektantoj.

La etaton de la teatro konsistigas ĉirkaŭ 500 personoj inkluzive 100 geaktorojn. Oni ŝatas la teatron mem kaj ludon de la maljunaj geaktoroj: Ludmila Kasatkina, Ludmila Ĉursina kaj Vladimir Zeldin, kiuj ĉiam ege emociigas homojn venintajn spekti. Sendube ceteraj geaktoroj same meritas laŭdon. 11 geaktoroj havas tre altan, prestiĝan rangon - Popola artisto de Rusio, 17 personoj estas Meritaj artistoj de Rusio kaj 5 personoj estas Meritaj teatristoj de kulturo. Multaj geaktoroj havas la ŝtatajn ordenojn kaj medalojn.

En 2012 la teatro prezentas 19 spektaklojn el la klasika kaj la moderna repertuaroj. Kun permanenta furoro oni ludas ekde 1946 la spektaklon *"Dancomajstro"* ( *El maestro de danzar*) fare de Lope de Vega ĉ. 2000 fojojn kaj la spektaklon *"Tre antaŭlonge"* ( *Давным давно*) far *Aleksander Gladkov* ĉ.1200 fojojn. Gravan parton de repertuaro okupas teatraĵoj far Ŝekspiro:

* Hamleto
* La dresado de la megero
* Somermeznokta sonĝo
* Multa bruo pri nenio
* Makbeto
* Otelo

Dum sia okdekjara ekzistado la teatro aperigis 300 novajn spektaklojn kaj ĝiaj du haloj estas ĉiam plenaj. Studio de la teatro preparis multajn novajn geaktorojn, kies ludado estas tute perfekta kaj tre plaĉas al spektantoj.

## Eksteraj ligiloj 
* http://mister-marat.livejournal.com/11277.html fotoj kaj teksto 
* http://catra.su/index.htm virtuala promenado tra la teatrejo

## Adreso 
129110, Rusia Federacio, Moskvo, Suvorov placo,2
Telefono: +7(495) 681-5120
Email: catra@catra.su

Rusia Armeo
Kategorio:Distrikto Meŝĉanskij (Moskvo)
Kategorio:Armitaj fortoj de Rusio
Kategorio:Organizaĵoj fonditaj en 1930
Kategorio:Organizaĵoj fonditaj en 1940
Top Gear

**Top Gear** (eo. *Plej alta rapidumo*) estas brita televida serio pri motoraj veturiloj, precipe pri aŭtoj. Ĝi komenciĝis en 1977 kiel tradicia informa revuo pri aŭtoj kaj aŭtumado - novaj modeloj, konsiloj pri trafika sekureco, ktp. Tiun ĉi tre konvencian stilon oni iom post iom ŝanĝis.

La aparte ekde la jaro 2002 tre sukcesa formato de la programo karakteriziĝas per tre specifa, humura kaj laŭ kelkaj kritikistoj eĉ iomete seksisma prezentada stilo. Ĝuste tiu ĉi tiama ŝanĝo de la stilo al pli humura kaj preskaŭ satire kritika formato kondukis al saltega plipopulariĝo de la programo.

En la nuna formo, ĝi estis prezentata de Jeremy Clarkson, Richard Hammond, James May kaj aŭtokonkursa testveturisto konata nur kaŝnome kiel *The Stig* (la Novulo, la Novlernejano). Oni taksas, ke laŭ stato de 2012 ĉiusemajne la programo atingas ĉirkaŭ 350 milionojn de spektantoj en 170 malsamaj landoj, el kiuj nur 5 milionoj loĝas en Britio, kaj ke ĝi estas multe elŝutita pere de la interretaj samtavolaj dosiero-dividantaj servoj.

La unua serio de epizodoj elsendiĝis en Britio tra la televidkanalo *BBC 2*. Post kiam oni produktis jam la 14-an serion de epizodoj, la programo aldone prezentiĝis altdetalece en *BBC HD*.

Kategorio:Britaj televidaj serioj
Kategorio:Aŭtoj
Kategorio:Televidaj programoj de BBC
Moskeo de Sulejmano

La **Moskeo de Sulejmano** () estas moskeo konstruita dum la ekzistado de la Otomana Imperio kiu situas en la tri monteto de Istanbulo, Turkio. Ĝi estas la dua plej granda moskeo de la urbo kaj unu el la plej konataj.

La moskeo estis konstruita laŭ ordono de sultano Sulejmano la 1-a kromnomata *La Glora*. Ĝi estis konstruita de la imperia arkitekto Mimar Sinan. La konstruado ekiĝis en 1550 sur la tereno kie antaŭe troviĝis la palaco Eski Saray. La laboroj finiĝis en 1557.

Sinan kreis la arkitekturan dizajnon de la konstruaĵo en kontraŭpozicio al la bizanca Hagia Sofia. Hagia Sofia estis bizanca baziliko konvertita en moskeon dum la regado de Mehmedo la 2-a kaj ĝi estis la modelo por multaj otomanaj moskeoj de Istanbulo. Tamen, Sinan havis pli simetrian, racian kaj simplan koncepton, ol tiu de la antaŭaj otomanaj arkitektoj

La moskeo suferis gravan damaĝon pro incendio en 1660 sed estis restaŭrita de la sultano Mehmedo la 4-a. Pro la tertremo de 1766 la volbo denove falis. La postaj riparadoj damaĝis la originalan dekoradon de Sinan. Poste, la moskeo estis restaŭrida meze de la 19-a jarcento kun la celo rekuperi la originalan splendoron la volbo kaj la duonvolboj estis farbitaj je baroka otomana stilo. Dum la lasta purigado la originala dizajno estis fidele restaŭrita.

## Galerio 

Dosiero:Istanbul - Süleymaniye camii dal Corno d'oro - Foto G. Dall'Orto 28-5-2006.jpg|Vidaĵo de la Moskeo de Sulejmano ekde Karaköy tra la Ora Korno.
Dosiero:Suleymaniye domes.jpg|Interna vido de la kupoloj.
Dosiero:Istanbul - Süleymaniye camii - Türbe di Roxellana - Foto G. Dall'Orto 28-5-2006.jpg|Tombo de Roksolana (1558), Moskeo de Sulejmano, Istanbul

Kategorio:Moskeoj en Turkio
Kategorio:Konstruaĵoj en Istanbulo
Onet.pl

**Onet.pl**  estas la plej granda pola TTT-ejo. Ĝi estis posedata de la Krakovo-bazita Grupo Onet.pl S.A. Ĝi estis fondita en 1996 de la firmao Optimus . Laŭ Aleksaj rangotabeloj, en decembro 2007, ĝi estis la 45a plej populara retejo tutmonde kaj la 3a plej populara ejo en Pollando.

Onet estas nuntempe posedata de la amaskomunikilara akcia grupo ITI.

## Servoj 
Inter ĝiaj servoj estas unu el pola enreta enciklopedio, "WIEM Encyklopedia". Ĝi ankaŭ havas licencon por Rebtel-servo (merkatumita en Pollando kiel *OnetRebtel*) kaj Skype-servo (merkatumita en Pollando kiel *OnetSkype*). Ĝiaj aliaj servoj inkluzivas retpoŝton, gastigo de retpaĝoj, aliro al Usenet kaj retajn babilejojn.

Onet lanĉis klonon de CNN iReport nomata "Cynk". Ĉi tiu civitana ĵurnalisma projekto estis ricevita inter novaĵoj, laŭ Michal Bonarowski, ĉefa redaktanto de eldonado de Onet.

Kategorio:Informadiko
Kategorio:Pollando
Kategorio:Polaj firmaoj
Moskeo de Selimo

La **Moskeo de Selimo** () estas moskeo el la otomana epoko, situanta en la urbo Edirne, en Turkio.

En 1575, la sultano Selimo la 2-a taskigis al la reĝa otomana arkitekto Sinan, la konstruadon de grandega moskeo en la urbo Edirne. La Moskeo de Selimo hodiaŭ estas simbolo kaj monumento plej karakteriza de la urbo, fama pro la posedado de la plej altaj minaretoj en tuta Turkio, kiuj mezuras 70,9 metrojn alte.

La moskeo, kune kun la apudaĵoj (*külliye*) estis deklaritaj Monda heredaĵo de Unesko en la jaro 2011.

Kategorio:Moskeoj en Turkio
Kategorio:Kulturo de Turkio
Kategorio:Edirne
Kategorio:Mondaj heredaĵoj en Turkio
Moskeo Emiro Abdelkader

eta
La **Moskeo Emiro Abdelkader** (arabe مسجد الأمير عبد القادر, *Jemaa EL-Emir Abdelkader*) estas moskeo konstruita en la urbo Konstantino, Alĝerio en 1994. La moskeo Emiro Abdelkader estas la plej granda moskeo de Alĝerio kaj inter la plej grandaj en tuta Nordafriko. Ĝi povas gastigi eĉ 15,000 kredantojn samtempe. Krom la moskeo ĝi ankaŭ estas la sidejo de la Universitato de Islamaj Sciencoj de Alĝerio.

Ĝiaj minaretoj estas tre altaj kaj 107 metroj kaj la kupolo havas 64 metrojn alte. Ĝi portas la nomon de la fondinto de la moderna alĝera ŝtato.

Kategorio:Moskeoj en Alĝerio
4039 Souseki

'*4039 *Souseki'''* estas asteroido de la asteroida zono.

## Malkovro 
Ĝi estis malkovrita la 17-an de septembro 1987 de la japana astronomo Tsutomu Seki elde Geisei en la Gubernio Koĉi (Japanio).

## Nomo 
Ĝi estis nomita en honoro de la japana verkisto Natsume Sōseki (夏目 漱石, 1867–1916), realnome *Natsume Kinnosuke''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tsutomu Seki
Kategorio:Astronomiaj objektoj malkovritaj en 1987